****

**SHKOLLA E MAGJISTRATURËS**

**GJYQ IMITUES PENAL NR. 3**

**Grupi 1, Viti II/2025**

**Fabula**

Më datë 15.9.2024, shtetasit me origjinë hollandeze I.Z. dhe N.Z. ndalohen nga policia rrugore në rrugë kalimi me një aks, në drejtim të Marina Bay Vlorë. Funksionarët e policisë u komunikojnë se për shkeljen e kryer në drejtim të automjetit në kundërshtim me sinjalizimin rrugor, Kodi Rrugor RSh, parashikon dënimin administrativ me gjobë prej 100-300 euro, si dhe pezullimin e lejes së drejtimit. Duke qënë se shtetasit e huaj nuk kuptonin gjuhën shqipe, kanë komunikuar fillimisht përmes përkthimit me aplikacionin ‘google translate’, dhe më pas kanë kontaktuar të njohurën e tyre, shtetasen P.V., pronare e një agjensie turistike në Vlorë. Njëri nga policët ka komunikuar në telefon me shtetasen P.V. si dhe babain e saj, shtetasin S.V, për të sqaruar rrethanat e shkeljes dhe masën administrative që aplikohet sipas Kodit Rrugor. Pas kësaj telefonate, policët kanë rënë dakord që të mos pezullojnë lejen e drejtimit, por gjoba gjithsesi duhej paguar, dhe duhej paguar në vend. Një nga policët plotëson një fletë gjobe dhe ia jep për nënshkrim shtetases së huaj I.Z. – në drejtim të automjetit -, por pa i dhënë kopje të kësaj gjobe.

Fleta e gjobës e nënshkruar prej shtetases të huaj rezulton të jetë e datës 8 Shtator 2024, ndërkohë që ndalimi është kryer në datë 15 Shtator 2024. Gjithashtu, shtetasit e huaj deklarojnë se janë detyruar t’u japin policëve në dorë shumën prej 30,000 lekë, për gjobën e lëshuar prej tyre, dhe pas pagimit të kësaj gjobe, ata janë lejuar të largohen. Ka rezultuar se fleta e gjobës përmban ndryshime e korrigjime të dukshme në përmbajtje të saj. Gjithashtu, ka rezultuar se policëve u janë sekuestruar, gjatë kontrollit personal, një shumë e konsiderushme parash, rreth 34,000 lekë.

Prokuroria ngre akuzën për njërin nga të dy policët, për të cilin rezulton se ka plotësuar fletën e gjobës, pjesë e bllokut të tij të gjobave, të pandehurin E.H. duke e akuzuar për “falsifikim të dokumentave” dhe “mashtrim në bashkëpunim”, si dhe policin tjetër për “Mashtrim” në bashkëpunim.

Gjykata konkludoi se, vepra penale e falsifikimit të dokumenteve sipas nenit 186/3 Kodi Penal, konkurron me veprën penale të mashtrimit sipas nenit 143/2 Kodi Penal, në bazë të rrethanave konkrete të ngjarjes, duke cmuar e vlerësuar provat e indiciet me njëra-tjetrën, duke konkluduar se vepra penale e falsifikimit është konsumuar (kryer) në momentin e bërjes së ndryshimeve në një dokument ekzistues (fleta e gjobës) dhe nuk kërkon materializimin e pasojës – në kuptim të qëllimit përfundimtar të këtij falsifikimi-; ndërsa vepra penale e mashtrimit është kryer përmes veprimeve të paraqitjes së rrethanave të rreme, e shpërdorimit të besimit, dhe është materializuar në përfitimin pasuror, në shumën prej 34,000 lekë.

*U trajtua në këtë gjyq imitues:*

Ekzistenca e njëkohshme e elementëve të figurave të veprave penale parashikuar nga 186 dhe 143 të Kodit Penal, konkurrimi i tyre, standardi i provueshmërisë gjatë gjykimit nga ana e akuzës, çmuarja e provave sipas parashikimeve të Kodit të Procedurës Penale dhe jurisprudenca e Gjykatës së Lartë lidhur me vlerën provuese të indicieve dhe fakti që asnjë provë nuk ka vlerë të paracaktuar.

**Çështje ligjore:**

1. Papërdorshmëri dhe/apo pavlefshmëri e akteve të prokurorisë, gjatë hetimeve paraprake, lidhur me kqyrjen e telefonit për thirrjet telefonike, etj.
2. Procedura e leximit të lejuar të deklaratave të viktimave të veprës penale.
3. Procedura e leximit të deklaratave të të pandehurit.
4. Konkurrimi i veprës penale të mashtrimit me atë të falsikimit të dokumenteve.

A group of people in a room

AI-generated content may be incorrect.

A group of people standing in a room

AI-generated content may be incorrect.A group of people sitting in a room with wooden walls

AI-generated content may be incorrect.